
Tehniline kirjeldus:

· Töid teostatakse vastavalt mahutabelile, teistele hankedokumentidele.
· Enne muldkeha remonti juurdetoodava materjaliga ja katte ehitamist tuleb olemasolevast peenravallist eraldada kasutuskõlbulik materjal mulde profiili kujundamiseks 3,5 % kahepoolse kaldega ja kõlbmatu planeerida nõlvadele ja teemaale selliselt, et ei takistaks sadevete äravoolu kattelt. Kohtades, kus vete ärajuhtimine teemaalt pole võimalik tuleb luua tingimused sadevete immutamiseks.
· Remondiks juurdetoodav materjal tuleb tihendada Kt. 0,98 . Sidumata segu  6 terastikuline koostis peab vastama „Tee ehitamise kvaliteedi nõuded“ lisale 10. Kasutatavad materjalid tuleb eelnevalt kooskõlastada tellijaga. 
· Töövõtja peab arvestama, et töid teostatakse avalikus ruumis ning põhjendamatult ei tohi hoida teid suletuna või häirida muul viisil teede kasutajaid. Ehitustööd tuleb organiseerida selliselt, et töö toimuks tööfrondi olemasolul pidevalt ja võimalikult minimaalse perioodi jooksul.
· Juhul, kui hankedokumentides on nimetatud või viidatud kindlale ostuallikale, protsessile, standardile, kaubamärgile, patendile, tüübile, päritolule ning tootmisviisile, on pakkujal õigus pakkuda samaväärset samade tehniliste omadustega toodet, kui see ei ole seotud maastikuarhitektuurse/arhitektuurse/linnaruumilise lahendusega või kui nende valik ei ole  otseselt heakskiidetud linnakujundusega tegelevate ametite poolt.
· Töö keeleks on eesti keel.
· Töövõtja peab ise korraldama vajalike vahendite ja paigaldiste olemasolu, mis on vajalikud töö teostamiseks.
· Mahutabelis toodud kattekruusa kihipaksused on arvestatud tihendatuna. 
· Peale veetav materjal tuleb tihendada kihi kaupa teerulliga ja hoida peale materjali vedu profiil võimalusel kahepoolne 3,5 %.
· Pakkujal tuleb tagada, et teede remondil kasutatavad materjalid ja tehtud tööde  kvaliteet pole halvemad kui „Tee ehitamise kvaliteedi nõuded“ toodu.
· Okste, põõsaste, puude vms. töid takistavad faktorid tuleb likvideerida töövõtjal.
· Tööde eest tasumine toimub mahutabelis toodud ühikhindade alusel, tegelikult tehtud tööde eest, kus  kasutatud materjal ja tehtud töö kvaliteet vastab „Tee ehitamise kvaliteedi nõuded“ toodule.

